CELEX: C2004/106/86
Language: fi
Date: 2004-04-30 00:00:00
Title: asia C-161/04: Itävallantasavallan 30.3.2004 (telekopio 24.3.04)Euroopan parlamenttia ja Euroopan unionin neuvostoa vastaan nostama kanne

30.4.2004   
            
            
               FI
            
            
               Euroopan unionin virallinen lehti
            
            
               C 106/49
            
         Itävallan tasavallan 30.3.2004 (telekopio 24.3.04) Euroopan parlamenttia ja Euroopan unionin neuvostoa vastaan nostama kanne
   (asia C-161/04)
   (2004/C 106/86)
   Itävallan tasavalta on nostanut 30.3.2004 Euroopan yhteisöjen tuomioistuimessa kanteen Euroopan parlamenttia ja Euroopan unionin neuvostoa vastaan. Kantajan asiamiehenä on Harald Dossi, prosessiosoite Luxemburgissa.
   Kantaja vaatii, että yhteisöjen tuomioistuin
   
               —
            
            
               kumoaa Itävallan kautta kulkeviin raskaisiin tavarankuljetusajoneuvoihin sovellettavan siirtymäkauden pistejärjestelmän käyttöönotosta vuodeksi 2004 kestävän liikennepolitiikan toteuttamiseksi 22 päivänä joulukuuta 2003 annetun Euroopan parlamentin ja neuvoston asetuksen (EY) N:o 2327/2003 (1), ja
            
         
               —
            
            
               velvoittaa vastaajan korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut
   Itävallan tasavallan mukaan 22 päivänä joulukuuta 2003 annettu Euroopan parlamentin ja neuvoston asetus (EY) N:o 2327/2003 on kumottava seuraavista syistä:
   
               —
            
            
               Primäärioikeudellisen suhteellisuusperiaatteen loukkaaminen
            
         Tieteellisesti perustellun ennusteen mukaan kumottavaksi vaadittavaa asetusta on pidettävä (ehdottomasti) soveltumattomana sen perustelukappaleissa esitettyjen tavoitteiden — raskaan liikenteen aiheuttaman päästökuormituksen vähentäminen — saavuttamiseen kestävänä ja ympäristöystävällisenä ratkaisuna.
   Asetuksessa asetetut rasitteet ovat lisäksi suhteettomia tavoitteiden saavuttamiskeinoja ajatellen.
   Erään tähänastisen elektronisen ekopistejärjestelmän käyttäjän esittämän kustannuksia koskevan ennakkoarvion perusteella on katsottava, että riidanalaisen asetuksen antamisesta aiheutuva 31.12.2003 asti sovelletun ekopistejärjestelmän tarpeellinen varustus sekä juoksevat ylläpito- ja huoltotyöt aiheuttavat yhteensä 9 miljoonan euron suuruiset kulut.
   Koska riidanalaisen asetuksen antaminen yhtäältä aiheuttaa noin 9 miljoonan euron suuruiset kulut, ja toisaalta lopulta voidaan ”saavuttaa” ainoastaan päästöjen lisääntyminen, loukkaa riidanalainen asetus joka tapauksessa primäärioikeudellista suhteellisuusperiaatetta ja on siksi jo yksin tästä syystä kumottava.
   
               —
            
            
               Ympäristöklausuulin sisältävän EY 6 artiklan määräysten rikkominen
            
         Riidanalainen asetus ei ole EY 6 artiklassa vahvistetun enimmän mahdollisen ja optimaalisen ympäristönsuojan mukainen, koska sillä ei saada aikaan päästöjen vähennystä, vaan lisäystä. Siten riidanalainen asetus on (myös) EY 6 artiklan vastainen.
   
               —
            
            
               Tie- ja raideliikennettä sekä yhdistettyä liikennettä Itävallassa koskevassa pöytäkirjassa N:o 9 olevan 11 artiklan primäärioikeudellisten määräysten rikkominen
            
         Riidanalainen asetus on lainvastainen myös siksi, että se on ristiriidassa kauttakulkupöytäkirjan primäärioikeudellisten määräysten kanssa. Vuoden 2003 lopussa ekopistejärjestelmä oli päättynyt, mutta kauttakulkupöytäkirjan implisiittinen päämäärä liikenteen aiheuttamien ympäristöongelmien kestäväksi ja ympäristöystävälliseksi ratkaisemiseksi jäi voimaan.
   Liikennepöytäkirjan 11 artiklan siirtymäsäännöksiä ei voida tulkita niin, että ETY:n ja Itävallan kauttakulkusopimuksessa taattu ja sittemmin kauttakulkupöytäkirjaan otettu sääntely ympäristön ja kansanterveyden suojelemiseksi tietyn siirtymäkauden jälkeen vain ”päättyy” (jääden korvaamatta) ja velvoittavasti ”kumotaan” yhteisön oikeuden järjestelmässä, joka on sen suojelunormien taustalla.
   Tällainen siirtymäsääntely nimittäin tehtäisiin suurelta osin tyhjäksi, minkä vuoksi se olisi pitänyt, jos jäsenvaltiot ”sopimusten herroina” olisivat tätä todella tahtoneet, nimenomaisesti ja yksiselitteisesti muotoilla niin.
   Mikäli kauttakulkujärjestelmän tavoite — ympäristön ja kansanterveyden suojelu yleensä sekä typpioksidipäästöjen 60 prosentin vähennys — on sovellettavissa myös 31.12.2003 päättyneen siirtymäkauden jälkeen, tämä tavoite on kauttakulkupöytäkirjan osana ja siten osana yhteisön primäärioikeutta Euroopan yhteisöä sitova.
   Yhteisö on tässä tapauksessa velvollinen pitäytymään edelleen kauttakulkujärjestelmän tavoitteessa. Johdannaisen oikeuden säännökset, jotka estävät kyseisen tavoitteen saavuttamisen, on katsottava lainvastaisiksi. Riidanalaisella asetuksella ei missään tapauksessa päästä kauttakulkupöytäkirjasta seuraavaan sitovaan tavoitteeseen, joten se on primäärioikeuden vastainen.
   Kuten 1.3.2004 päivätyn, Itävallan kautta kulkevaa rekkaliikennettä koskevan katsauksen liikenne- ja päästötiedoista ilmenee, lähdetään — lukuunottamatta sitä, että vuoden 1994 liittymisasiakirjan pöytäkirjan N:o 9 (EYVL C 241, 29.8.1994, s. 361) mukainen päämäärä eli typen oksidien päästöjen vähentäminen 40 prosenttiin perusarvosta, johon ei ole päästy missään vaiheessa sopimuksen voimassaoloaikana eikä edelleenkään — riidanalaista asetusta annettaessa kuitenkin päästöjen lisääntymisestä. Ne voivat vuoden 2006 osalta nousta 133 prosenttia tai realistisin oletuksin jopa 260 prosenttia (mitattuna mainitusta perusarvosta).
   
               —
            
            
               Primäärioikeudellisen täsmällisyysperiaatteen loukkaaminen
            
         Riidanalainen asetus on ristiriidassa yhteisön oikeuteen kuuluvan täsmällisyysperiaatteen kanssa ja siten primäärioikeuden vastainen.
   
      (1)  EYVL L 345, s. 30.